Source: https://www.netfinancie.sk/zdravotne-poistenie/platitelia-a-sadzby/
Timestamp: 2020-04-02 11:40:13+00:00
Document Index: 4390858

Matched Legal Cases: ['§ 11', '§ 11', '§ 11', '§ 6', '§ 10', '§ 7', '§ 6', '§ 43', '§ 43', '§ 7', '§ 43', '§ 8', '§ 10', '§ 11', '§ 13', '§ 11', '§ 12']

Zdravotné poistenie – platitelia a sadzby | Netfinancie.sk
Čo a koľko platíte na zdravotnom poistení?
Dôležité je v rámci zdravotného poistenia rozlišovať pojem poistné a preddavky na poistné.
Poistné je čiastka, ktorú za celý rok zaplatíte na zdravotnom poistení. Zúčtovaná je v rámci ročného zúčtovania poistného. Jej výška závisí od vymeriavacieho základu, teda výšky skutočného príjmu, ktorý ste za príslušný kalendárny rok (v ktorom ste odvádzali preddavky na poistné) dosiahli.
Preddavky na poistné sú len finančné čiastky poistného, ktoré zálohovo odvádzate každý mesiac. Za určitých zákonom stanovených podmienok sa aj preddavky na poistné zúčtujú v ročnom zúčtovaní poistného.
Platitelia zdravotného poistenia
Kto platí preddavky na poistné?
Každý z týchto poistencov je povinný platiť, nie však každý preddavky sám aj vypočítava a odvádza. Platí nasledovné:
za zamestnanca a zamestnávateľa vypočítava a odvádza preddavky na poistné zamestnávateľ
SZČO a osoba tzv. dobrovoľne nezamestnaná si vypočítavajú a odvádzajú preddavky samy
za tzv. poistencov štátu (podľa vymedzenia určeného podľa § 11 ods. 8 zákona o zdravotnom poistení), za určitých podmienok aj za zamestnancov a SZČO platí preddavky na poistné štát.
za fyzickú osobu, ktorej boli vyplatené dividendy (za účtovné obdobie po 1.1.2013), preddavky vypočítava a odvádza platiteľ dividend (právnická osoba so sídlom na území SR)
Výšky preddavkov jednotlivých platiteľov
Konkrétne percentuálne výšky preddavkov pre jednotlivé typy platiteľov uvádzame nižšie. Úzko s nimi súvisia aj stanovené minimálne a maximálne preddavky a vymeriavacie základy, ktoré určuje pre každý rok štátny orgán.
Výška preddavkov na poistné pre zamestnanca
Preddavky na poistné sa vypočítajú ako percentuálna výška z vymeriavacieho základu zamestnanca, a to ako jedna z nasledujúcich možností:
4% z vymeriavacieho základu zamestnanca (hrubého príjmu)
2 % vymeriavacieho základu v prípade, že zamestnanec je súčasne poberateľom invalidného dôchodku alebo má mieru funkčnej poruchy minimálne 50%
0 % v prípade, že ide o zamestnanca s tzv. odvodovou úľavou (podľa § 11 ods. 7 písm. v)
Výšky maximálnych a minimálnych vymeriavacích základov a preddavkov zamestnancov pre rok 2020
Výška preddavkov na poistné pre zamestnávateľa
Zamestnávateľ platí za každého zamestnanca z jeho príjmu preddavky na poistné podľa nasledujúcich sadzieb:
5 % z vymeriavacieho základu zamestnanca v prípade, ak poberá zároveň aj invalidný dôchodok alebo má mieru funkčnej poruchy minimálne 50 %.
0 % z vymeriavacieho základu zamestnanca s tzv. odvodovou úľavou (podľa § 11 ods. 7 písm. v)
Výšky vymeriavacích základov a preddavkov zamestnávateľov za zamestnancov pre rok 2020
Výška preddavkov na poistné pre samostatne zárobkovo činnú osobu
Preddavky na poistné si platí samostatne zárobkovo činná osoba z príjmu zdaňovaného podľa § 6 ods., a to na základe nasledujúcich sadzieb:
najmenej 7 % z minimálneho základu, ak SZČO zároveň poberá aj invalidný dôchodok alebo má mieru funkčnej poruchy viac ako 50 %.
Výšky minimálnych a maximálnych vymeriavacích základov a výšky preddavkov poistného SZČO pre rok 2020
Výška preddavkov na poistné pre dobrovoľne nezamestnanú osobu – samoplatiteľa
Dobrovoľne nezamestnaná osoba, t. j. samoplatiteľ platí preddavky na poistné podľa nasledujúcich sadzieb:
najmenej 7 % z minimálneho základu v prípade, že samoplatiteľ je zároveň poberateľom invalidného dôchodku alebo má mieru funkčnej poruchy viac ako 50 %
Minimálne a maximálne vymeriavacie základy a aktuálne výšky preddavkov samoplatiteľov pre rok 2020
Výška preddavkov na poistné pre poistencov štátu, resp. štát
Za poistenca štátu (nezaopatrené dieťa, študenta, poberateľa starobného, invalidného či výsluhového dôchodku a ďalších) vypočítava a odvádza preddavky štát vo výške:
4,00 % z vymeriavacieho základu, ktorý predstavuje 12-násobok priemernej mesačnej mzdy spred dvoch rokov
Poistenec štátu platí poistné len v prípade, ak
má príjmy z dividend (§ 10b ods. 1 písm. e)), a to vo výške 14 % z vymeriavacieho základu
má príjmy zdaňované podľa § 7 a 8 zákona o dani z príjmu (príjmy z kapitálového majetku a ostatné príjmy), poistné v tomto prípade bude platiť z týchto príjmov
Výška preddavkov na poistné pre platiteľa dividend
Platiteľom dividend je právnická osoba, ktorá dividendy vypláca tomu, kto má z nich príjem a na základe neho sa určuje aj výška preddavkov. Tieto preddavky však vypočítava aj odvádza za poistenca platiteľa dividend, a to v nasledujúcej výške:
14 % z vymeriavacieho základu, najviac však vo výške určenej sadzbou poistného 14 % zo 60-násobku priemernej mesačnej mzdy, pre rok 2020 stanovenej vo výške 60 780 €.
§ 6 ods. zákona o dani z príjmu – Príjmy z podnikania z inej samostatnej zárobkovej činnosti, z prenájmu a z použitia diela a umeleckého výkonu
a) z vytvorenia diela a umeleckého výkonu27) vrátane príjmov z vydávania, rozmnožovania a rozširovania literárnych diel a iných diel na vlastné náklady a príjmov autorov za príspevky do novín,
časopisov, rozhlasu a televízie [§ 43 ods. 3 písm. h)], pri ktorých daňovník využil postup uvedený v § 43 ods. 14 a z použitia alebo poskytnutia práv z priemyselného alebo iného duševného vlastníctva,
§ 7 a 8 zákona o dani z príjmu – Príjmy z kapitálového majetku a Ostatné príjmy
d) dávky z doplnkového dôchodkového sporenia podľa osobitného predpisu35); rovnako sa posudzuje aj odstupné vyplácané podľa osobitného predpisu, 35)
g) príjmy z podielových listov dosiahnuté z ich vyplatenia (vrátenia).
(3) Z príjmov uvedených v odseku 1 písm. a), b), d), e) a g), plynúcich zo zdrojov na území Slovenskej republiky sa daň vyberá podľa § 43. V prípade dlhopisov a pokladničných poukážok predávaných pod ich menovitú hodnotu sa príjem vo výške rozdielu medzi ich menovitou hodnotou a nižšou obstarávacou cenou u majiteľa zahrnie do základu dane pri ich splatnosti. Ak príjmy uvedené v odseku 1 písm. a), b), d), e) a g) a v odseku 2 plynú zo zdrojov v zahraničí, zahŕňajú sa do základu dane (čiastkového základu dane).
(4) Do základu dane (čiastkového základu dane) sa zahŕňajú príjmy uvedené v odseku 1 písm. a) až c), f) a h) neznížené o výdavky okrem výdavkov uvedených v odseku 7. Pokračovanie - odseky (5) až (8) a § 8 – na:
https://www.netfinancie.sk/dokumenty/zakon_595_2003_zz_o_dani_z_prijmov.pdf
§ 10b ods. 1 písm. e zákona o zdravotnom poistení – Zárobková činnosť
§ 11 ods. 8 zákona o zdravotnom poistení – Platitelia poistného
(8) Štát nie je platiteľom poistného za osobu podľa odseku 7 písm. a) až l), n) až r) a t) až v), ak má v rozhodujúcom období vymeriavací základ podľa § 13 znížený o vymeriavací základ zamestnanca podľa § 11 ods. 7 písm. v), na ktorý sa použila sadzba poistného podľa § 12 ods. 1 písm. a) druhého bodu (ďalej len "znížený vymeriavací základ"), vyšší ako 15-násobok životného minima 47a) platného k prvému dňu kalendárneho roka rozhodujúceho obdobia (ďalej len "15-násobok životného minima") alebo ak má pomernú časť zníženého vymeriavacieho základu prislúchajúcu k počtu kalendárnych dní, počas ktorých poistenec bol osobou podľa odseku 7 písm. a) až l), n) až r) a t) až v) vyššiu, ako pomernú časť 15-násobku životného minima prislúchajúcu k počtu kalendárnych dní, počas ktorých poistenec bol osobou podľa odseku 7 písm. a) až l), n) až r) a t) až v).